
Välineet
· kolme keitinlasia, tippapullo, keittopullo
· kaksi mittalasia, kaksi pipettiä, lasisauva
· suodatusvälineet, haihdutusmalja, kuumennusvälineet

Aineet
· 10 % suolahappo, 5 % natriumhydroksidi, BTS-indikaattori, aktiivihiili

Työturvallisuus
· suojalasit, työtakki

Työskentely
· Kaada yhteen keitinlasiin n. 20 ml 10 % suolahappoa ja muutama pisara BTS:ää. Valmista muihin keitinlaseihin n. 1 % suolahappoa ja n. 1 % natriumhydroksidia.
· Lisää suolahappoon aluksi reippaasti, sitten varovasti lasisauvalla sekoittaen tippapullosta tipoittain 5 % natriumhydroksidia. 
· Kun lisäyksen jälkeen näkyy häivähdys sini-vihreää, vaihda 1 % natriumhydroksidiin ja lisää sitä tipoittain pipetillä, kunnes liuos on pysyvästi vihreää.
· Mikäli titraus menee yli (sininen väri), titraa takaisinpäin 1 % suolahapolla.
· Käsittele liuos keittopullossa aktiivihiilellä (ravistele, kunnes vihreä väri on hävinnyt).
· Suodata liuos haihdutusmaljaan ja haihduta vesi pois. Varo roiskeita!
Tulokset ja pohdinta
1. Mikä oli oksonium- ja hydroksidi-ionien suhde keltaisessa liuoksessa?
2. Mikä oli oksonium- ja hydroksidi-ionien suhde vihreässä liuoksessa?
3. Mihin vihreä väri hävisi aktiivihiilikäsittelyssä?
4. Mitä ainetta jäi jäljelle haihdutuksen jälkeen? Miksi?
5. Mitä muuta ainetta neutraloitumisreaktiossa syntyi?

